b'\n_START_ARTICLE_\nBorovnica (grm)\n_START_SECTION_\nRasti\xc5\xa1\xc4\x8da borovnice\n_START_PARAGRAPH_\nBorovnica raste najbolje v vla\xc5\xbenih, hribovskih in gorskih gozdovih. Potrebuje bolj humozna tla. Rasti\xc5\xa1\xc4\x8da se lahko pojavljajo do  2000 m nadmorske vi\xc5\xa1ine. Rasti\xc5\xa1\xc4\x8da borovnic se lahko raz\xc5\xa1irjajo tudi na posekah, jasah in med redkim drevjem, kadar imajo v tleh dovolj vlage.\n_START_SECTION_\nOblika rasti\n_START_PARAGRAPH_\nBorovnica raste  v obliki malega, mo\xc4\x8dno razvejanega, do 40 cm visokega grma s pokon\xc4\x8dnimi zelenimi vejami rasto\xc4\x8dimi pod ostrim kotom. Listi so dolgi do 2,5 cm , okroglo jaj\xc4\x8dasti, drobno nazob\xc4\x8danega roba, na vrhu so listi za\xc5\xa1iljeni, imajo pa zelo kratek pecelj. Borovnice cvetijo od maja do junija, odvisno tudi od nadmorske vi\xc5\xa1ine, in imajo drobne zelenkaste cvetove. Zreli plodovi imajo temnomodro barvo, okrogle oblike, velikosti graha. Plod borovnice je u\xc5\xbeiten, prijetnega kiselkasto-sladkega okusa. Plodovi dozorijo v juniju in juliju.'